Младен Исаев
Песен за хайдушката гора

chitanka.info

Горо ле, горо-горице,

хубава моя сестрице,

в тайните дебри и скути

крила си много хайдути.

Крѝла си ти партизани

в глухи хайдушки поляни,

в гъстата букова шума —

да ги не стигне куршума.

С алено знаме отряда

слязъл у нас на площада,

като орлица крилата

кацнала тук свободата.

Горо ле, горо-горице,

хубава моя сестрице,

пролетни листи развила,

вечно бъди ни закрила!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.